Държавен вестник, бр. 57, 2012 г., стр. 15

БРОЙ  57	
Д Ъ Р Ж А В Е Н  В Е С Т Н И К 	
СТР.  15  
Към момента е в ход изграждането на 
трите мрежи за наземно цифрово телевизи­
онно радиоразпръскване по първата фаза на 
План/2008. Условия за стартиране на втората 
фаза от прехода са успешното приключване на 
първата и освобождаването на радиочестотния 
спектър, предоставен на предприятия за наземно 
аналогово телевизионно радиоразпръскване, и 
заетият радиочестотен спектър от Министер­
ството на отбраната. Освобождаването на заетия 
за нуждите на Министерството на отбраната 
радиочестотен спектър е в пряка зависимост 
от осигуряване на финансов ресурс в рамките 
на бюджета на министерството за съответната 
година, в съответствие с графика за освобожда­
ване на телевизионните канали за нуждите на 
DVB-Т и според развитието на икономическите 
процеси в Република България. Изпълнението на 
тази конкретна задача на прехода е заложено и 
в други стратегически документи като проекта 
на Национална програма „Цифрова България 
2015“, където освобождаването на радиочестотен 
спектър е включено сред приоритетите.
V.4. Практически затруднения и предприети 
мерки
Предвид ограничения наличен свободен ре­
сурс – радиочестотен спектър, и необходимостта 
от осигуряване на алтернативен ресурс, свързан 
с периода на т.нар. „симулкаст“, както и във 
връзка с разрешаването на други практически 
проблеми, възникнали в хода на прехода, беше 
създадена междуведомствена работна група за 
преразглеждане на План/2008 и относимата 
нормативна уредба, уреждаща прехода. 
Междувременно във връзка с транспонира­
не на последните изменения на регулаторната 
рамка за електронни съобщения на ЕС бе 
подготвен, приет и обнародван ЗИД на ЗЕС 
(изм., ДВ, бр. 44 от 2012 г.). В закона залег­
наха разпоредби, включително крайна дата за 
изключване на аналоговата телевизия и срок 
за разработване и приемане от Министерския 
съвет на настоящия план за въвеждане на на­
земно цифрово телевизионно радиоразпръскване 
(DVB-T) в Република България, който включва 
етапите, сроковете и условията за въвеждане 
на наземно цифрово телевизионно радиораз­
пръскване (DVB-T). Тези стъпки са елемент 
от последователната политика на Република 
България, които са част и от проекта на На­
ционална програма „Цифрова България 2015“. 
VI. Етапи, срокове и условия за въвеждане 
на наземно цифрово телевизионно радиораз­
пръскване (DVB-T) 
VI.1. Етапи и срокове за извършване на прехода 
П Ъ Р В И  Е ТА П
А .  М р е ж и  з а  р а д и о р а з п р ъ с к в а н е 
н а  п р о г р а м и  н а  т ъ р г о в с к и  т е л е ­
в и з и о н н и  о п е р а т о р и  с  н а ц и о н а л е н 
о б х в а т  п о  §   5 а ,  а л .   1  о т  П З Р  н а  З Е С
• Към 1 март 2013 г. (началото на периода 
на едновременното излъчване) осигуряване на 
покритие на 95 % от населението на Република 
България за едната от мрежите за радиоразпръс­
кване на програми на търговски телевизионни 
оператори с национален обхват.
Другата мрежа по § 5а, ал. 1 от ПЗР на 
ЗЕС осигурява покритие на най-малко 85 % 
от населението на Република България към 
1 септември 2013 г. (датата на изключване на 
аналоговата телевизия).
Б .  М р е ж а  з а  р а д и о р а з п р ъ с к в а н е 
н а  п р о г р а м и  н а  о б щ е с т в е н и  о п е р а ­
т о р и  с  н а ц и о н а л е н  о б х в а т  п о  §   8 9 
о т  П З Р  к ъ м  З И Д  н а  З Р Т
• Към 1 март 2013 г. (началото на периода 
на едновременното излъчване) осигуряване на 
покритие на 95 % от населението на Република 
България
В Т О Р И  Е ТА П
А .  М р е ж и  з а  р а д и о р а з п р ъ с к в а н е 
н а  п р о г р а м и  н а  т ъ р г о в с к и  т е л е ­
в и з и о н н и  о п е р а т о р и  с  н а ц и о н а л е н 
о б х в а т  п о  § 5 а ,  а л .   2  о т  П З Р  н а  З Е С
Съгласно разрешението, издадено на пред­
приятието, за ползване на индивидуално оп­
ределен ограничен ресурс – радиочестотен 
спектър, за осъществяване на наземно цифрово 
телевизионно радиоразпръскване, с отлагателно 
условие, правото на ползване на този инди­
видуално определен ограничен ресурс, както 
и задълженията, произтичащи от ползването 
му, възникват след освобождаването на същия 
от предприятията, осъществяващи наземно 
аналогово телевизионно радиоразпръскване, 
и Министерството на отбраната.
• До 9 месеца от датата на възникване на 
правото за ползване на индивидуално опре­
деления ограничен ресурс – радиочестотен 
спектър, осигуряване на покритие на 65 % от 
населението на Република България.
• До 18 месеца от датата на възникване 
на правото за ползване на индивидуално оп­
ределения ограничен ресурс – радиочестотен 
спектър, осигуряване на покритие на 85 % от 
населението на Република България.
Б .  М р е ж а  з а  р а д и о р а з п р ъ с к в а н е 
н а  п р о г р а м и  н а  т ъ р г о в с к и  т е л е ­
в и з и о н н и  о п е р а т о р и  с  н а ц и о н а л е н 
о б х в а т  п о  §   2 0 9 ,  а л .   1 0  о т  П З Р  н а 
З И Д  н а  З Е С
С цел да се стимулира конкуренцията и 
да се предостави възможност за включване 
на нов участник в процеса на цифровизация 
на телевизионния ефир по реда на Закона за 
електронните съобщения се открива конкурс­
на процедура за избор на предприятие, на 
което да се издаде разрешение за ползване 
на индивидуално определен ограничен ре­
сурс – радиочестотен спектър за осъществява­
не на електронни съобщения чрез електронна 
съобщителна мрежа за наземно цифрово 
радиоразпръскване с национален обхват.